ورحمة الله وبركاته الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله. وبيدك الخير كله واليك يرجع الامر كله لبيك يا ربنا ويا سيدنا ويا مولانا وسعديك والخير كل الخير في يديك والشر ليس اليك انا بك
اليك تباركت وتعاليت. استغفرك واتوب اليك. اللهم صل على النبي محمد وعلى اله وصحبه وسلم تسليما كثيرا. اما بعد فبادئ زبد يعني ربنا يجوزكم يا شباب. اللهم امين. قل يا عم امين يا عم عشان ربنا نقول مثنى وثلاثة ورباع ولا ما لهاش لازمة
ربنا يجوزكم ويجوز اخواتنا ويبارك فيهم جميعا يا رب ان شاء الله بازن الله. واه ربنا يكرمك يا حبيبي اتفضل تحت امرك كنا بنقول ايه؟ الجواز ربنا يجوزكم يا شباب. وربنا يفتح على شباب الامة يا رب بالعفاف وبالهداية
يعني وبالاقبال على الله اخواني في الله يعني يعني نبدأ موضوع درس الليلة ايكم زادته هذه ايمانا. علاقة قلوبنا بكتاب الله سبحانه وتعالى قال في ذلك الواقع واحنا دايما في الفترة ديت بنتكلم كتير جدا عن مسألة اتصال القلب بالله. عن معنى مع الله. عن معنى ان احنا بنقول ان
لازم يبقى الجنود لنصرة دين ربنا وجنود لنشر دين ربنا. ولازم نجاهد جهاد شديد ضد اهل الباطل اجمعين وضد من يحارب شريعة الله سبحانه وتعالى ولكن يا اخوانا دون ان نفقد اتصال قلوبنا بالله. الواحد بيتعجب وهو بيقرأ في سورة مريم. سبحان الله! سيدنا زكريا قاعد في المحراب
ربنا بيقول فخرج على قومه من المحراب. لما تيجي تشوف الواقع اللي كان برة المحراب وسيدنا زكريا رافع ايده وبيتبدل وبيسبح وبيدعي وبيصلي الواقع اللي ورا كان وقع مشتعل لا يقل اشتعالا عن الواقع اللي برة المسجد الوقتي في البلد اللي احنا عايشين فيها. يا اخوانا يعني السيدة مريم
لما ربنا قال فاتت به قومها تحمله. هي جاية في قمة السكينة وجاية تواجه اليهود جميعا وهي تحمل سيدنا عيسى. ما حدش تخيل الواقع شكلها كان الواقع وقتها كان شكله ايه. والتحدي ضد اهل الحق والتضليل الاعلامي ضد اهل الحق كان في الوقت ده. شكله
دلوقتي كنا بنسمع ايات في صلاة المغرب ايكم زادته هذه ايمانا واضرب لهم مثلا الحياة الدنيا كماء انزلناه من السماء مثل هو الدنيا ما بتختلفش عن كده. ربنا سبحانه وتعالى جاب لك اخر الدنيا في مثل واحد وفي اية واحدة. بس مين اللي يقدر الاية ديت تدخل قلبه؟ مين اللي عنده
التيلة بتاعة الفطرة بتلقط من اول مرة. اضرب لهم مثلا الحياة الدنيا كمائن انزلناه من السماء هي الدنيا كلها زي المطر رزق اللي ربنا بيشاء اللي ربنا بيشاء ممكن يمنع اللي ربنا بيشاء بياخذ ما شاء الله. فاختلط به نبات الارض فاصبح هشيما. يعني بين يوم وليلة كل حاجة
الدنيا ملعونة. الواحد كل ما يشوف واحد غني في ليلة افتقر. كل ما يشوف واحد سليم في ليلة مرض. كل ما يشوف بنت شابة في يوم ابتليت بمرض وتاني يوم ماتت. كل ما يشوف شاب في لحظة في حادسة على طريق مات. كل ما يشوف دنيا في لحظة زالت يقول الدنيا
ملعونة فاصبح هشيما تزروه الرياح. يعني تخيل امبارح كان شكلها ايه والجنات كان شكلها ايه. والزهزهة بتاعة الدنيا كات شكلها ايه. والواد اصبح هاشما تذروه الرياح. وكان الله على كل شيء مقتدرا. المال والبنون زينة الحياة الدنيا. والباقيات الصالحات خير
عند ربك ثوابا وخير امل ختمة قرآن. تأمين لمستقبلك اكتر من عشرين فدان تملكهم. يعني ليلة قيام تأمين مستقبلك اكتر من خمسين عريس واقفين على الباب. يا اخوانا احنا محتاجين ربنا. محتاجين ربنا في كل حاجة في حياتنا. محتاجين ربنا في كل خطوة
وفي حياتنا حياتنا اختيارات كتير. في اختيارات بيتوقف عليها نتائج كبيرة او صغيرة ولكن دنيا. ولكن في اختيار مصيري ابو طالب نام على فراش الموت. النبي عليه خسران من ناحية بيقول له قل لا اله الا الله. وابو جهل من ناحية بيقول له على ملة عبدالمطلب. وابو طالب لازم ياخد قرار في خلال لحظات. لان
خلاص ده نهاية حياته. واخذ القرار الخاطئ وقال على ملة عبدالمطلب ضاع مصيره. فهو في دحظاح من النار يغلي منه دماغه. يظن انه اهل النار عذابا وهو اقل اهل النار عذابا يبقى لازم تختار والباقيات الصالحات خير عند ربك ثوابا وخير املا. طب اللي مفتونين
الدنيا دول يتعمل لهم ايه ؟ اللي مفتونين بالدنيا دول ايقازهم حلو ايه ؟ ربنا يقوم واخدك على لحظة النهاية ويوم نسير الجبال. لما اقول لك الملك الفلاني سير جيش ده ربنا بيقول لك انا هسير الجبال. الجبال دي هتتحول كأنها وحوش بتهجم على على كل شيء على الارض تدمر كل شيء
على على وجه الارض ويوم نسير الجبال. تخيل الجبال باحجامها الجبال بتكتلاتها وهي تسير كما تسير الجيوش. جنود لله سبحانه وتعالى. وترى الارض بارزة. الارض ديت خلاص ما فيش اي مكان فيها طالع او نازل ممكن انسان يستخبى فيه. البشر بكل من
في يوم مليارات البشر عشرات مليارات البشر وعشرات مليارات الجن وكل المخلوقات بارزة ما فيش حد الا وهو كاملا بارز ما فيش اي حد يقدر يختفي في اي شيء. ويوم نسير الجبال وترى الارض بارزة. وحشرناهم فلم نغادر منهم احد
هذا الحج يعني ان كل ناس جت مع بعضها صالحين مع بعض الزناة مع بعض الدعاء مع بعض الصوامين مع بعض القوامين مع بعض الحكام الظلمة بعض المتبرجات مع بعض العفيفات مع بعض. تارك الزكاة مع بعض. تارك الصلاة مع بعض. العلمانيين والعياز بالله. كل طائفة من
واقف مع مع بعض عباد الشمس مع بعض عباد الصليب مع بعض. عباد عزير مع بعض كل طائفة. وحشرناهم فلم نغادر منهم احدا عرضوا على ربك صفا. يعني مش بقول لك ان هو مجرم وجاي يتعرض على النيابة. او مجرم وجاي يتعرض على المحكمة. وادلة الادانة كلها موجودة. لأ ده
فرضوا على ربك صفا لقد جئتمونا كما خلقناكم اول مرة بل زعمتم ان لن نجعل لكم موعدا ووضع الكتاب بعد الحشر بيحصل مرحلة في يوم القيامة اسمها تطاير الصحف. تطاير الصحف دي تخيل لو فيه متين مليار مخلوق واقفين في ارض المحشر. وده عدد يعد قليل جدا
بالنسبة يعني للعدد اللي لو تخيلناه في ارض المحشر هيبقى قد ايه؟ ده من الانس والجن ومتين مليار صحيفة بيتطايروا كل صحيفة عارفة صاحبها اكتر ما صاحبها عارف اقرب الناس اليه. كل ما واحد اكتر ما كل واحد عارف اولاده. ووضع الكتاب. فترى المجرمين مشفقين
ما في ما تفيد المبالغة وتفيد التعظيم وتفيد هو يعني لاول مرة في حياته يقرأ عمله هو كان بيعمل الاعمال بس ما بيقفش يشوفه هو عمل ايه؟ ما بيقفش يحصى على نفسه عمل ايه؟ ما بيقفش يشوف معاصي توابعها واثارها بقت ايه؟ ووضع الكتاب فترك
المجرمين مشفقين مما فيه ويقولون يا ويلتنا مال هذا الكتاب لا يغادر صغيرة ولا كبيرة الا احصاها وبيقولوا الصغار قبل الكبيرة زي ما يكون عليك لي الف جنيه وربع جنيه. اقول لك هات لي الالف جنيه وربع جنيه والربع جنيه قبل الالف جنيه معناه ان الحساب على الصغيرة
قبل الكبيرة ما لهذا الكتاب لا يغادر صغيرا ولا كبيرة الا احصاها مش الا ذكرها. ده بيذكرها بكل التوابع بتاعتها كل الاسار اللي نجمت عنها وكل اللي قلدوا هزه المعصية وكان معصية هزا الانسان سبب في نشرها وسط اناس اخرين
وضع الكتاب فترى المجرمين مشفقين مما فيه ويقولون يا ويلتنا ما لهذا الكتاب لا يغادر صغيرا ولا كبيرة الا احصاها ووجدوا ما عملوا حاضرا صوت وصورة بكل الابعاد كانه بيتفرج على نفسه في الحياة الدنيا بالظبط ولا يظلم ربك
هذا النهاية ربنا يقوم جايبهم تاني للبداية. واذ قلنا للملائكة اسجدوا لادم. يبقى احنا انتقلنا للنهاية وبعد كده الايات قامت جايباك تاني للبداية خالص. قبل ما الانسان اصلا يقعد على وجه الارض. واذ قلنا للملائكة اسجدوا لادم. فسجدوا الا
ازا كان من الجن ففسق عن امر ربه. افتتخذونه وذريته اولياءه من دوني وهم لكم عدو. بئس للظالمين بعد بئس لكل واحد ولا الشيطان على عبادة الرحمن بدلا. بئس لكل واحد استبدل قرآن الرحمن بقرآن الشيطان من المعازف
والفجور بدل بئسا الظالمين بدلا. بعد كده ربنا جابك للبداية اللي المفروض العظة بتاعتها كانت تخلي الواحد يحذر من ابليس ويضلال ابليس يجيبك الايات تاني للنهاية. ويوم يحشرهم ثم يقول نادوا شركائي الذين زعمتم
اوهم فلم يستجيبوا لهم. نادوا شركائي الذين زعمتم فدعوهم فلم يستجيبوا لهم. وجعلنا بينهم موبقا وراء المجرمون نار فظنوا انهم واقعوها في اللغة الموقعة لما يكون جيشين ارتطموا ببعض ساعة واقعة ارتطام السيوف ببعضها دي اسمها المواقعة
فظنوا انهم بواقعوها هيحاولوا يقاوموا بقى هزا الكائن المهول اللي اسمه جهنم لان هو مش هيستسلم بالساهل انه يترمى فيه يعني لو واحد هيترمى في برج كان بيغلي عمره ما هيستسلم بالساهل. ما بالك واحد هيلقى فيه جهنم والعياذ بالله. فظنوا انهم واقعوها ولم يجدوا عنها مصرفا
تقوم الايات جايباك للدنيا مرجعاك تاني. ولقد صرفنا في هذا القرآن ما كان لوش اي طريق ينجو منه. تقوم مرجعاك تاني للدنيا وتقول لك كان النجاة والتصريف والمصرف موجود في الدنيا وهو كتاب الله سبحانه وتعالى الايات ايات القرآن عجيبة في
اخز قلبك الى الله. ايات القرآن عجيبة في زرع الايمان في قلبك. ايات الايمان ايات القرآن عجيبة. في تزهيد قلبك في الدنيا يا اخوانا يعني اينا سادته هذه ايمانه؟ تفاعل قلبك مع كتاب ربنا شكله ايه؟ النبي عليه الصلاة والسلام بيقول لك سورة اه من
فينا اية شفعت لصاحبها حتى انجته من عذاب القبر او كما قال النبي عليه الصلاة والسلام. سورة تلاتين اية اللي هي سورة الملك شفعت لصاحبها حتى انجته من النبي عليه الصلاة والسلام قال شفعت لمين؟ لصاحبها. يعني ايه صاحبها؟ يعني مش لقارئها. فيه فرق ان واحد يصحب القرآن عشان
كده ربنا قال يتلونه حق تلاوته. بعض العلماء قال لك يتلونه زي ما يقول لك محمد جاء يتلوه احمد يتلوه محمد. يعني يتبعه وماشي وراه وقال لك يعني يتبعونه يعني يطبقونه يطبقونه حق تطبيقه. يطبقون القرآن حق الايه؟ حق التطبيل
قضية شفعت لصاحبها. يا اخوانا انت مصاحب كم سورة؟ انت مصاحب كم سورة لما الرجل كان بيؤم الصحابة في المعركة فكل ما يصلي يقوم قايل قل هو الله احد كل ما يصلي قل هو الله احد. فالصحابة اشتكوه للنبي عليه الصلاة والسلام
النبي عليه الصلاة والسلام قال له ما حملك على هذا؟ انت عملت كده ليه ؟ قال له حبي لها يا رسول الله. باحب السورة ديت ، باحب الكلام عن ربنا. زي ما
واحد كده احب ذكر اليه في الدنيا لا اله الا الله وحده لا شريك له. له الملك وله الحمد وهو على كل شيء قدير. زمان سألت احد ان الدعاء يعني الشيخ امين ربنا يبارك فيه وكنت لسة طالب. باقول له انت احب ذكر لك في الدنيا ايه ؟ فقال لي لا اله الا الله وحده لا شريك له، له الملك وله الحمد
وعلى كل شيء قدير. فالذكر ده كان تقيل على قلبي. فسبحان الله العظيم! كل ما بنمر الايام وتبدأ تحب التوحيد اللي في الدين ده. وتبدأ تحب معاني التوحيد تحس فعلا ان يعني انت احب ذكر لقلبك ايه؟ النبي عليه الصلاة والسلام قال للصحابي ده قال له حبك اياها ادخلك الجنة
بسبب حبه لسطر في القرآن بقى من اهل الجنة. انت حبك لايه دخلك الجنة؟ انت حبك لاي صورة من سور القرآن يدخلك الجنة ولا حبك لكم صورة ولا حبك لكم اية يدخلك الجنة ايه احب سورة لقلبك؟ لو انا سألتك دلوقتي معقولة في ناس فينا مش هتقدر تقول ان
فيه صورة معينة احب قلبها من باقي السور معقولة يا اخواننا ازاي بالزبط كده! ما هو صاحب القرآن يعني ايه! زي ما انا مصاحب العشرة دوام كده. يقينا فيه واحد منهم اقرب لقلب من
هو كده ربنا خلق الناس كده وخلق النفوس كده دي طبيعة البشر. يقينا كل واحد مصاحب شلة. يقول لك دي شلته بس ده انتيمه بقى يعني ده اقرب واحد في الموضوع كله. انت الوقتي لو انت مصاحب كتاب ربنا احب السورة لقلبك ايه؟ طب لو انت مصاحب الاذكار والذكر احب ذكر لقلبك ايه
اكتر ذكر تلاقي نفسك كنت قاعد كده بييجي على لسانك وعلى قلبك من غير ما تاخد بالك. تفوق تلاقي نفسك قاعد تذكر هذا الذكر بدون ما تأخذ بالك حبك اياها ادخلك الجنة. انت حبك لايه يدخلك الجنة؟ يا اخواننا ايكم زادته هذه ايمانا؟ ده شعار قرآني في غاية الخطورة
انك تبص تشوف قلبك قلبك عامل ايه. يعني قلبك احواله مع كتاب ربنا ايه لما المشركين قالوا اهؤلاء من الله من بيننا زي ما العلمانيين كده يعني هم دول بقى الناس الكويسة ده احنا بنفهم اكتر منهم وازكياء اكتر منهم واحنا آآ عندنا اموال اكتر منهم ومراكز
اكتر منهم ربنا يرد عليهم قال لهم ايه ؟ اليس الله باعلم بالشاكرين؟ انتم دي مقاييسكم انما عند ربنا فيه مقاييس تانية خالص. مقاييس اللي المسجد دي مقاييس والمقاييس اللي في العلاقة بربنا دي تانية خالص. ربنا اصطفاهم بسبب امور وقرت فيه. قلوبهم ايه اللي وقر في قلبك بقى
ايه اللي وقر في قلبك ربنا يختارك بسببه؟ وربنا سبحانه وتعالى هيستعملك به بسببه. يا اخواني في الله ربنا سبحانه وتعالى قال انفروا خفافا وثقال ابو ايوب الانصاري وهو عنده فوق التسعين سنة لما كانوا رايحين في الجهاد في سبيل الله ناحية تركيا. فخلاص ده واحد خلاص معذور. فقال لهم
ما ابقت لنا اية النفير جنبا ننام عليه. واحد عنده فوق التسعين سنة. وسمع قول الله انفروا خفافا وثقالا. قال لك انا ما اقدرش بعد ما سمعت الاية ديت. الاية دي عملت في قلبك انت ايه؟ الاية ديت فيها حوالي تلتاشر قول في التفاسير. قال لك انفروا خفافا وسقالا يعني اشتغل لنصرة دين ربنا
يعني ايه خفافا وثقالا؟ مفسر قال لك يعني لو معك فلوس او ما معكش فلوس. يعني ما فيش حاجة اسمها غني وفقير في العمل لدين ربنا. مفسر تاني قال لك
انا عندك عيال ولا ما عندكش عيال؟ يعني ما فيش حاجة اسمها حد رابطني وحد مش رابطني. مفسر تالت قال لك يعني متجوز ولا اعزب ؟ الله! يعني مهما كانت الزروف
مفسر رابع قال لك يعني عندك ضيعات او ما عندكش ضيعات. يعني عندك مصالح وشركات واشغال. او واحد فاضي ما فيش فرق لازم كله ينفر مفسر خامس قال لك انفروا خفافا وثقلا يعني معك سلاح او ما عكش سلاح. يعني ايه؟ يعني
يعني ما فيش حاجة اسمها ان حد له عذر انه يقعد عن نصر دين ربنا. مفسر سادس قال لك يعني شيوخ او شباب. مفسر تامن قال لك يعني سواء نشاط او غير نشاط نشيط عندك فتور. دين ربنا ما لوش دعوة بالكلام ده. دين ربنا ما بيتلعبش به. دين ربنا ده جندي يعني
جندي واحد هييجي ساعة معركة تلاتة وسبعين يقول لك اصل انا عندي فطور! يعني عندك فتور! ساعة الجهاد وساعة القتال! لازم تنصر دين! ربنا سبحانه وتعالى افسر عاشر قال لك خفافا. يعني الى طاعة الله وثقالا. يعني قلبك تقيل عليه اوي ان انت
عن دين ربنا يعني ثقالا هنا وجه مدح ان انا مش قادر اتحمل ان انا اتخلف عن دين ربنا وعن نصرة دين ربنا سبحانه وتعالى زي علي بن ابي طالب في صحيح البخاري لما النبي عليه الصلاة والسلام خرج لخيبر وهو مريض طريح الفراش بسبب عينيه. تخيل الالم اللي هو فيه بقى مع نتنيم جسمه كله
فقال انا اتخلف عن رسول الله حملوه سافر معهم في خيبر وهو محمول وراح في خيبر ما كانش قاتل ده سيدنا علي بن ابي طالب كان نايم على الارض في خيبر. مسلمين بيقاتلوا وهو نايم على الارض. لحد ما حصل الحصار امتد خمستاشر يوم. وكان فيه ازمة في
تالت فتح باب الحصن وعايزين حد ربنا يفتح على يديه. فالنبي عليه الصلاة والسلام استدعاه وتفل في عينه واعطاه الراية وشفاه الله بازن الله وقام بعد ما كان طريح الفراش. انفروا خفافا وثقالا. الاية دي ابو ايوب الانصاري سمعها قال لك ما ابقت لنا اية
النفير جنبا ننام عليه. طب ما الاية ديت انت كمان سمعتها. يا اخوانا ما انا باقول لكم هي قضية فتيلة. الفطرة يوقى ايه؟ آآ مثل موريكا مشكاة فيها ايه ؟ مصباح. المصباح اللي هو في تلت الفترة. فيه فتيلة بتلقط من اول شعلة على طول بينقدح فيها النور من البداية. وفيه فتيلة محروقة. ماشي
مش عارفة تلقط اهو فيه فطر جديدة. فطر نقية فطر طاهرة بتلقط المعاني مع القرآن على طول. وفيه ناس تانية بتحتاج انها اسمع الف درس على ما يبدأ المعنى يدخل قلبها. انت من اي ناس من الطرفين يعني القضية مش قضية بسيطة لما النبي عليه الصلاة والسلام جمع الصحابة
وقرأ عليهم سورة الرحمن. ها قاعدين بيسمعوا. خلصت السورة خلاص خلصت السورة. النبي عليه الصلاة والسلام قال لهم لأ. ما ينفعش اللي انتم بتعملوه ده. لقد كانت الجن الجن احسن ردا منكم. ما ينفعش التفاعل مع كتاب ربنا يبقى بالمنزر ده. ما ينفعش القلوب تبقى صلبة مع ايات الله بالمنظر ده
انتم عارفين يا اخواني اهم سبب لعدم تفاعل قلوبنا مع القرآن ايه؟ عارفين اهم سبب ايه؟ عدم قيام الليل. والسبب التاني ايه؟ عدم وجود ورد قرآن بيخليك متصل بالقرآن باستمرار. لان لو على طول بتيجي للفترة بتاعتك ها وبتصنفر المصباح بتاعك بالقرآن
لو على طول بتوالي مصباح الايمان في القلب بالقرآن. عمر احوالنا ما هتوصل لكده. عمرنا ما هنوصل للدرجة دي. انما انت يعني عشان كده الاقي شباب كتير من الجامعة مسلا
الشكوى دي سمعتها كتير جدا. اول ما يلتزم في اول شهر او شهرين ييجي يقول لي انا عندي وساوس ما جاتليش قبل كده. يا اما وساوس بقى في الدين. يا اما وساوس
الوضوء والصلاة ويتوضأ خمستاشر مرة. يا اما وزوج. يقول لي انا ما جاليش قبل كده. قل له يا ابني انت عامل زي ايه؟ انت عامل زي واحد ساب حتة ارض كده الناس ترمي فيها
القمامة بتاعتها ويرموا القمامة ويرموا القمامة. وييجي ناس ترمي كل بقت خلاص المقلب القمامة بتاعة المنطقة كلها. لحد ما بقى الطبقات كتير جدا في يوم من الايام الراجل حب يبني الارض بتاعته فقالوا له ما ينفعش لازم تشيل الاول التلول بتاعة القمامة اللي اتعملت دي. فوهو بيشيل بقى من وش كده من
تراب وخلاص. كل ما يشيل يطلع عفن. كل ما يشيل يطلع عفن ايه ده! كل ما يشيل يطلع روايح رهيبة. هو ايه ده! لازم تستحمل ما انت اللي انت قلبك يتراكم عليه البلاوي دي. هو انت قبل كده ما كانش عندك الوساوس ديت ؟ انت متهيأ لك دي كانت موجودة. بس انت بدأت تنضف
بدأت المصايب اللي تحت تطلع شهر شهرين وكل ده هيروح. شوية صغيرين وكل ده هيروح ليه؟ لما بس تستمر في التنضيف والتطهير هتلاقي كل تعدى لحد ما توصل للايه؟ للارض النضيفة بقى وتحفرها وتبدأ وتبدأ تبني فيها. يا اخوانا احنا ايه اللي مخلينا سايبين قلوبنا للدرجة دي
موالاة القلب بالاتصال بالقرآن في قيام الليل. هو ايه السبب في اللي احنا فيه؟ هو السبب في في ضعف العزائم في الدعوة. هو السبب ان فينا ناس مش قادرة تغض بصرها
هو السبب ان فينا ناس داخليا الشهوات مالية قلوبها. هو السبب ان فيه اخوة ممكن يقعد على النت وايده بترتعش بيقاوم نفسه انه ما يبصش على صورة طلعت له فجأة يبص ولا لأ ؟ هو السبب ان انت لو انت قلبك موالى دايما بالاتصال بالقرآن
يا اخوانا طريق ربنا مش صعب. طريق ربنا سهل جدا. والالتزام سهل جدا. والنمو الايماني سهل جدا. ولكن فيه اعمال بسيطة لو عزيمتك عجزت عنها خلاص بقى ما تزعلش من نفسك. ده انا بقول لك ساعة قيام ليل كل ليلة. ما انتاش قادر تعملها
ده انا باقول لك ورد القرآن ربعين تلاتة ولا حزب ولا اكثر ولا اقل؟ ما انتاش قادر تقراه ما انتاش قادر تقرأه يا اخوانا التربية القلبية دي مش عايزة واحد بقى
الدنيا وساب الحياة واللي فيها واعتزل البشرية وقفل على نفسه وقعد ليل نهار قلبها مش ده طريقها ولا الصحابة عملوا كده ولا النبي عليه الصلاة والسلام قال كده. النبي عليه الصلاة والسلام قال لك ساعة وساعة. ساعة وساعة. تخيل ده ايام النبي عليه الصلاة والسلام كانوا محتاجين ساعة. الوقتي انت محتاج قد ايه؟ هنقول ساعتين يا عم عشان
الفتن اللي احنا فيها ديت ؟ ساعتين يا سيدي ساعة يا سيدي. ولكن ادي ساعة لدينك. انقز قلبك يا ابني انقزوا قلوبكم يا اخواني. ان الايمان ليخلق. ان الايمان لا يخلق. النبي عليه الصلاة والسلام بيقول لك الايمان زي السوب اللي عندك ده. شوية تلاقي
الزرار ده اتقطع. شوية تلاقي البتاعة دي فكت. شوية تلاقي الكم ده قطع. شوية تلاقي غصب عنك هي كده. طب اعمل ايه؟ وليه بقى؟ ولي اسألوا الله ان يجدد الايمان في قلوبكم. اللهم جدد الايمان في قلوبنا يا رب. ان الايمان لا يخلق كما يخلق الثوب. النبي عليه الصلاة والسلام بيقول لك خد بالك من
زي ما ربنا سبحانه وتعالى في سورة النساء بيقول يا ايها الذين امنوا امنوا. الله! يا رب ما انت بتقول امنوا امنوا لان الايمان ده درجات على درجات. ولانك لو ما خدتش بالك من دينك هينهار دينك. واتل عليهم نبأ الذي اتيناه اياتنا. ده ده ايه؟ عنده علم
بيخليه شيخ المشايخ بتوع البلد ولا مفتي المفتيين بتوع البلد ولا ايه ؟ فانسلخ منها فا انسلخ منها فاتبعه الشيطان فكان من الغاوين تحس بمنزر جسة بتتساقط من فوق الجبل قاعدة تتحطم تتحطم تتحطم لحد ما ينزل تحت
كمثل الايه؟ الكلب والعياذ بالله. ينهار دينيا لحد ما يبقى مثله كمثل الكلب والعياذ بالله. بعد ما ربنا قال عليه اتيناه ليه؟ لانه ما تعهدش قلبه. ما تعهدش ايمانه. ما حافظش على قلبه. ما حافظش على دينه. ان الايمان ليخلق في جوف احدكم
كما يخلق الثوب. فاسألوا الله ان يجدد الايمان في قلوبكم. كما قال النبي عليه الصلاة والسلام ان الاسلام ليدرس. الاسلام ابهت كما يدرس وش الثوب زي ما كده تجيب قميص بيبقى فيه خطوط بالطول وبالعرض وحاجات وزخارف واشكال وبيلمع
رسالته مرة في اتنين في عشرة في عشرين يبدأ يبهت بقى. تبدأ المعالم بتاعته تبهت. تبدأ اللون بتاعه يبهت. الدين بيبهت في قلوبنا يا اخوانا واحنا سايبينه. الدين في قلوبنا واحنا مش واخدين بالنا منه. انقذ ايمانك. انقذ قلبك. انقاذ القلب مش محتاج ان الواحد يقفل على نفسه ويسيب الدنيا. انقاذ
القلب محتاج ساعة في اليوم تديها لقلبك. مش قادر تدي ساعة في اليوم لقلبك. انت بتدي كم ساعة للنوم وبتدي كم ساعة وبتدي كم ساعة للدراسة لو طالب وللشغل لو بتشتغل وبتدي كم ساعة اللي بيسموها بقى المباحات بقى اللي انت ايه حاجات مفتوحة قابلت ده
كلمت ده ووقفت مع ده. واتفرجت على الجرنال ده وبصيت في المجلة ديت وقلبت في يا سبحان الله! ادي لدينك ساعة. ادي لقلبك ساعة والله يا اخوانا الروشتة البسيطة ديت اللي هي عاملة زي واحد راح للدكتور انا تعبان وعندي وعندي وعندي وعندي قام ماسك ورقة وقلم اقوم كاتب له اسبرين خد
ايه يا عم يا عم الدكتور انت انت بتضحك علي! اسبرين ايه! ده انا باقول لك عندي خمسميت حاجة. يا ابني والله علاجك اسبرين بس استمر عليه. والله يا ابني الروشتة ما هي في آآ في بلاد
اللي وسط الادغال ولا ولا الروشتة يا ابني هي اسبرين بس خده. يا اخوانا هي روشتتنا كلنا ساعة في اليوم تديها لقلبك بس ، هو انتم فاكرين الصحابة كانوا قاعدين اربعة وعشرين ساعة في المسجد النبوي؟ اربعة وعشرين ساعة قاعدين يصلوا ويعبدوا في المسجد النبوي. تسعين في المية من الصحابة
وان كان هناك صحابة فعلا تفرغوا تماما للعبادة تسعين في المية من الصحابة كانوا بيروحوا لاشغالهم وبيروحوا لمصالحهم وييجوا للساعة اللي بعد العصر يقعدوا مع النبي عليه الصلاة والسلام فيها. يسمعوا منه عن الجنة والنار وعن الدين وعن
امام يعني انت لو كل يوم سمعت لك درس مسلا او قعدت لك ساعة مع كتاب ربنا انت عملت كده يعني يعني انت ماشي على الطريق اللي بعد سنين هتلاقي نفسك ايمانك في السما بازن الله سبحانه وتعالى. لما النبي عليه الصلاة والسلام هاجر للمدينة المنورة وهو داخل المدينة لقى الزبير ابن العوام جاي من الشام
اسماء بنت ابي بكر اصلا كانت هاجرت وولدت على ابواب المدينة. والزبير ابن العوام في الشام بيتاجر. والنبي عليه الصلاة والسلام في الهجرة. يا اخوانا القضية مش قضية انك تسيب الدنيا وانك انت احنا كلكعنا الدين. احنا بنقدم للناس نموزج عن الدين ما حدش يعرف يطبقه. وما حدش يعرف يعيش به. يعني بعض الكلام كده
ممكن يوهم ان معناه سيب الدنيا واللي فيها لأ ما تسيبش الدنيا يا سيدي و اللي فيها. يا عم زاكر يا عم عش حياتك ولا توصي حريصا. انما الساعة بتاعة قلبك في اليوم دي
تبقى خط احمر ما فيش حاجة تعدي عليها. والله انت عايز بقى ربنا يفتح عليك في الدعوة ده موضوع تاني بقى. انت عايز انما انا باقول لك ازاي قلبك يبقى حي؟ ازاي لما تسمع اي
في الصلاة اي تبكي وقلبك يبكي. ازاي لما تذكر بالله تذكر؟ ازاي تمشي قادر تغض بصرك؟ قادر تبعد عن الحرام. قادر لو اتعرض عليك حرام مهما كان تتقيه باذن الله. قادر ان لسانك يذكر ربنا. قادر انك لما تتقدم لواحدة تواليها لما تتجوزها بالكلام عن ربنا
ما تبقاش الدنيا مالية قلبك وايه والهم مال قلبك وخلاص ده كل ده مفتاحه ساعة في اليوم مع ربنا سبحانه وتعالى بس الروشتة ليست صعبة. عشان بس الواحد لما بيتكلم يعني للاسف الواحد بيخاف ان ان احنا نقعد بقى نسخن ونسخن في بعض
وعلو الهمة والسلف عملوا والصحابة سووا والقرآن بيطالب والسنة بتقول لك ماشي يا اخوانا كل ده عشان توصل له ربنا ساعة في يومك. تعرف تعمل كده؟ ادي لقلبك ساعة في يومك. الساعة دي بقى تبقى نور لك في حياتك كلها. بعد كده ثم يفتح الله على من يشاء. انما الدين
بتاعتك. دي نجاتك في علاقتك بربنا سبحانه وتعالى لما نزل قول الله سبحانه وتعالى تلك الدار الاخرة نجعلها للذين لا يريدون علوا في الارض ولا فسادا. السلف قالوا على هزه الاية قال لك ايه
تلك الدار الاخرة نجعلها للذين لا يريدون علوا في الارض ولا فسادا. ازاي ؟ السلف بيلتقطوا ايات القرآن. يعني مسلا افرأيت ان متعناهم سنين ثم جاءهم ما كانوا يوعدون ما اغنى عنهم ما كانوا يمتعون. قال لك دي ازهد اية في كتاب الله. طب انت الوقتي لما سمعت الاية دي قلبك
قفل من الدنيا كرهت الدنيا زهقت في الدنيا بعدت عن الدنيا. يا اخوانا يا اخوانا الايات دي بتدبح الدنيا من القلوب. ده الدنيا من قلوب اصحاب النبي عليه الصلاة والسلام. ما بتعملش في قلبنا كده ليه؟ سيدنا موسى لما شاف اية واحدة بس. لما قال رب ارني انظر اليك. قال لن تراني
ولكن انظر الى الجبل فان استقر مكانه فسوف تراني. فلما تجلى ربه للجبل جعله دكا وخر موسى صعقا. سيدنا موسى اكتشف اية. اية واحدة لما افاق عمل ايه؟ قال تلات حاجات تلات مقامات جم في قلبه لمجرد انه شاف اية واحدة. فلما افاق قال سبحانك شد
تعظيم القلب لله. تبت اليك شدة احساس الانسان بزنوبه والانكسار بين ايدين ربنا. وانا اول المؤمنين شدة العزم الايماني ان ما حدش هيسبقني لك يا رب. تلات مقامات ايمانية جت لانه شاف اية واحدة بس. انت بتسمع ايات القرآن. طب الاية دي بتعمل في قلبك ايه؟ ده
في اية مؤمن اللي غلام الاخدود لما كان ماشي في الطريق الساحر بيوجهه لسكة والراهب بيوجهه لسكة شاف دابة مسك وقال اللهم ان كان امر رهب احب اليك من امر الساحر فاقتل هذه الدابة. ماتت خلاص بقى داعي مال الدنيا كلها دعوة. وقف في وش ملك
ظالم بجيشه بامن الدولة بتاعته. بالامن المركزي بتاعه. بالتهديدات محاولة تنفيز محاولات اغتيال فيه حكم بالاعدام عليه واقف ومستمر في الدعوة الى الله عشان ايه شاف اية اية حولته لكده اية
واحنا معنا في القرآن بس ست الاف متين ستة وتلاتين اية ده غير الايات الكونية والايات اللي بنشوفها في حياتنا اية يا اخواننا اية حولته لداعية وواقف في وش الباطل في بلد كاملة. حولته لواحد شغال ليل نهار في الكلام عن ربنا. لانه شاف اية
قلوب يا اخوانا قلوب بتلقط. قلوب بيلتقط فيها الايمان على طول. اين قلبك؟ انقذ قلبك. انقذ قلبك بالاتصال اليومي بالقرآن. في قيام الليل ليل او بالنهار انقذ قلبك بالاتصال بكتاب الله. سيدنا عيسى لما قال
لما طلب من ربنا انزل علينا مائدة من السماء تكون لنا عيدا لاولنا واخرنا. واية منك وارزقنا وانت خير الرازقين. قال الله اني سلوى عليكم. فمن يكفر بعده منكم فاني معذبه عذابا لا اعذبه احدا من العالمين. ربنا بيقول هي اية بس
ايكفر بعدها هيشوف عزاب ما حدش شافه ليه ؟ لان ايات ربنا مش لعبة. لان ربنا مش منزل لنا اياته عشان نلعب بها. ربنا مش منزل لنا القرآن عشان نقعد نصلي واحنا دماغنا بنجيبها في الركعة الاولى من الشرق وفي الركعة التانية من الغرب وفي الركعة التالتة من تحت الارض ربنا مش منزل لنا القرآن عشان
العب به عشان نلعب واحنا بنسمعه. عشان نتلهى بالدنيا واحنا بنسمعه. ربنا مش منزله مش بيورينا ايات الكون وايات الاقدار. وايات انا عشان نلعب بها. قال الله اني منزلها عليكم. دي اية واحدة بس. فما بالك بقى بستلاف متين ستة وتلاتين اية؟ فمن يكفر بعد منكم فاني معذبه
عذاب الله اعذبه احدا من العالمين. قلت لكم قبل كده من حوالي شهر ولا اكتر. قلت لكم ان سورة المائدة بتتكلم ان الدين ده مش لعبة. ان الامر بالمعروف والنهي عن المنكر مش لعبة
لعن الذين كفروا من بني اسرائيل على لسان داوود وعيسى ابن مريم. ذلك بما عصوا وكانوا يعتدون. كانوا لا يتناهون عن منكر فعلوه. لعن بعنا عشان ما فيش نهي عن المنكر. وفيه ود للي بيقعوا في المنكر جهارا نهارا. الدين مش نعمة. فمن ضمن ان الدين مش لعبة ان ايات ربنا
ما هياش لعبة يا اخواننا. سيدنا عمر ابن الخطاب لما سمع قول الله ان ربكم الله. في سورة الاعراف. لما ربنا قال في اخره الا له الخلق والامر؟ سيدنا عمر قال ايه؟ قال من بقي له شيء فليأخذه. تفاعل يا جماعة. هو سمع الاية؟ يعني كلنا انا اول مرة اسمعها
في حياتي تعليق سيدنا عمر على الاية يعني الا له الخلق والامر فلقيت واحد بيقول اهو بيقرأ في تفسير فبيقول قال عمر بن الخطاب من بقي له شيء فليأخذه. انا حسيت ان انا
كان واحد كب علي كوباية ميه باردة على دماغي. يعني ايه من بقي؟ فبدأت افكر قال لها صحيح ده له الخلق وله الامر. والدنيا كلها يا اما حاجة مخلوقة يا اما امر من امور ربنا
قال لها وربنا سبحانه وتعالى هو المهيمن على الخلق وعلى الامر. يبقى يبقى سيدنا عمر فعلا استنبط من دين ربنا بيقول الا له كل شيء. ومن بقى له شيء فليأخذ فقه في الايات قراءة للايات تفاعل بالقلب مع الايات استنارة بالقلب مع مع الايات. يا اخوانا
سيف لما شاف اية واحدة لما ربنا سبحانه وتعالى قال له ايه؟ انظر الى طعامك وشرابك لم يتسنى. وانظر الى حمارك ولنجعلك اية للناس. ها فلما تبين له قال اعلم ان الله على كل شيء قدير من اية شافها. اية شافها وصل بها لليقين في قدرة الله. اللي هو المعنى
لما دخل في قلب ابراهيم وقف في وش النمرود وما خافش. لما دخل في قلب ابراهيم وقف في وش النار وما خافش الواقع اللي برة ده عامل بالظبط زي نار ابراهيم بالزبط زي ما سيدنا ابراهيم شاف النار ما اتهزش سقته بالله الواقع اللي برة ده نار
نور نار شهوات ونار فتن ونار حرب من اهل الباطل على اهل الحق. انت هتدخل النار ده عشان تنقز المسلمين ازاي؟ الا لو قلبك مليان الثقة بالله وتوكل عليه زي سيدنا ابراهيم انقذ قلبك. انقذ ايمانك. تعهد قلبك. تعهد ايمانك. راعي قلبك
شف احوال قلبك وصلت لايه. يا اخواننا يعني ربنا سبحانه وتعالى بيقول على المنافقين مذبذبين بين ذلك لا الى هؤلاء ولا الى هؤلاء. ادي المؤمنين الكفار والمنافقين الزبزبة الزبزبة مش معناها ان هو ماشي مع الكفار. الزبزبة معناها ان شوية كده وشوية كده. شوية كده وشوية كده. شوية نشاط وشوية فتور شوية اقبال
وشوية اتبار شوية هم الاخرة يغلب وشوية هم الدنيا يغلب. الزبزبة دي عمرها ما بتستمر لازم هيفصل في وقت من الاوقات لحاجة. قلبك لو عنده هزه ذبذبة ما بين الدنيا وما بين الاخرة. ما بين الخالق وما بين المخلوق
لازم في يوم من الايام قلبك هيفصل لحاجة. جاهد ان قلبك يفصل الدار للدار الاخرة. جاهد النبي عليه الصلاة والسلام بيقول لك تعرض الفتن على القلوب الفتن داخلة على القلب مباشرة تعرض الفتن على القلوب المتبرجة اللي هي ما بتتعرضش على عينيك. انت بتتعرض على قلبك. الشاب الغني اللي ما بيصليش ما بيتعرضش
على عينيك لما بيتقدم لك ده بيتعرض على قلبك. كل حاجة تعرض الفتن على القلوب. عودا عودا وفي قراءة عودا عودا كعرض قال لك ان من معاني الحصير ده الحصير مش شرط معناه الحصير بتاع الارض. من معاني الحصير وجعلنا جهنم الكافرين حصيرا. قال لك من معاني الحصير ده اللي هو السجن اللي بيحاصر الانسان حصار. يعني الفتن
بتحاصر المؤمن عشان يتشاف بقى هو ايمانه شكله ايه. ايمانه نوعيته ايه زي ما ربنا جاب البنت اللي التاني في التلاتة والصخرة بيحبها ويتمناها في غير الزواج جابها له لحد عنده. وهي طالبة منه سلف واصابتها سنة. اهي كده عشان اللي في قلبك يطلع
الفتن على القلوب عودا عودا كعرض الحصير. احيانا الفتن بتحاصرك زي سيدنا يوسف عليه الصلاة والسلام. وغلقت الابواب وقالت هيت لك. تلاقي الدنيا كلها قفلت في وشك. ما عدش قدامك غير المعصية. ما عادش قدامك باب غير انك انت تستسلم للمعصية. ما عدش قدامك باب غيرك تستسلم للحاجة اللي هتصرفك عن ربنا. سبحانه وتعالى
تعال وتصرفك عن الدار الاخرة. القضية هنا كعرض الحصير. انت مستني اما الفتن تحاصرك. مستني اما الفتن تحيط بك من كل ناحية. مش انت اللي لازم تفك الحصار ده على نفسك دلوقتي. انما الفتنة الفلانية سايب بينك وبينها باب ورد. والفتنة الفلانية بينك وبينها باب ورد. وموضوع الاختلاط سايب بينك وبينهم موارب
يا اخوانا احنا في حياتنا ابواب مواربة كتير جدا بينا وبين الفتن لازم تقفل كل حاجة. والا هتيجي في لحزة هتلاقي نفسك بتحاصر. فتن مالية شغلك. الفتن مالية دراستك. الفتن مالية
بيتك الفتن مالية حياتك كلها. لازم عرض الحصير ده تكسر هزا الامر. تكسر الحصار اللي الفتن بتعمله عليك يا اخواني في الله اللي بيعيش في واقع صعب ولكن بيعيش متصل بالله سبحانه وتعالى ده يا بخته. ربنا في اخر سورة مريم يقول لك الم ترى انا ارسلنا الشياطين على الكافرين ايه
عارف ازيز المرجل وهو بيغلي عارف الحلة اللي فيها ماية بتغلي غليان شديد وانت حاطط عليها الغطا فالغطاء قاعد يطلع وينزل مع صوت غليان الماية يعني ربنا سبحانه وتعالى بيقول لك ان اهل الباطل هيوصلوا في وقت من الاوقات بيخلوا بقى الشهوات بتغلي في قلوبهم. المعاصي بتغلي غليان
في المجتمع. الناس ماشية هتموت على المعاصي والعياذ بالله. لدرجة تكاد السماوات يتفطرن منه. وتنشق الارض وتخر الجبال الوهاب ده المعاصي اللي بتتقال والجرأة على الله اللي بتتعمل. السما والارض هيتشقوا من كترها. طب يا رب اللي هيسبت بقى على نصرة الدين في الواقع ده. واللي هيسبت
اثبت على صلاح القلوب في الوقت ده. واللي هيسبت على الاتصال بالله في الوقت ده ربنا قال بعدها ايه؟ ان الذين امنوا وعملوا الصالحات سيجعل لهم الرحمن ودا. ان الذين امنوا وعملوا الصالحات في الواقع ده اهو بقى الواقع بتاع تعزهم ازة الواقع
تكاد السموات يتفطرن منه سيجعل لهم الرحمن ودا من الله سبحانه وتعالى لان الدنيا كلها في جفاء هم في جفاء ما بينهم وبين الدنيا كلها. المعاصي كل مكان. فدول سيجعل لهم الرحمن ودا. اخواني في الله. قلوبنا في خطر. زي ما النبي عليه الصلاة والسلام قال في الحديس الصحيح. ارأيتم لو
ان رجلا يذهب الى معتمل له مكان بيشتغل فيه. وبين معتمله وبيته خمسة انهار. فيه خمس انهار كده ما بين الشغل بتاعه وما بين بيته. فاذا فذهب الى معتمله اصابه من الوسخ والعرق او اصابه من الوسخ او العرق. اتوسخ واتبهدل بقى في الشغل بتاعه. فاذا رجع
اغتسل في كل نهر نزل استحمى في كل نهر ده هيوصل بيته شكله ايه؟ اللي استحمى في خمس انهار وراء بعض ده مهما كان بقى الوسخ او العرق اللي اصابه هو النبي عليه الصلاة والسلام بيديك مسل ان اللي هينزل الدنيا هيتسخ هيتسخ مهما عمل. قلبك هيقبض مجرد انك نازل من بيتك. جاي درس
في الطريق دوت تلاقي قلبك لقط له حاجة. لقط له منزر من منازر الدنيا. منزر من منازر الفتن هو القلب كده. القلب بيلقط. فالنبي عليه الصلاة والسلام بيقول لك فاصابه من الوسخ او العين
عرق لازم لازم هيحصل تعب لازم هيحصل اجهاد. لازم هيحصل شيء من الوسخ. او شيء من العرق حتى لو ما فيش وسخ. ولكن انت لانك بتتعب فالنبي عليه الصلاة والسلام بيقول لك لازم يكون لك انهار تغتسل فيها. زي انهار الصلوات الخمسة كده انهار تغتسل فيها. قلبك يغتسل فيها. لازم نحافظ على
قلوبنا يا اخواني في الله مسألة يعني يعني ان الدين ما هواش يعني الدين ما هواش معنى بسيط يا جماعة. الدين ده معنى كبير اوي في حياتنا. الدين ده معنى ضخم جدا. احنا الازمة اللي
بينا وبين بين عموم المجتمع دلوقتي ايه؟ ان الناس يعني كثير من الناس مش قادر يستوعب معنى الدين. مش قادر يستوعب يعني ايه ان انا صاحب عقيدة؟ يعني ان انا صاحب منهج. يعني ايه ان انا صاحب رسالة مش النبي عليه الصلاة والسلام بيقول لك اتدرون من المفلس ده يوم القيامة؟ المفلس من لا درهم له ولا متاع. بل المفلس من يأتي يوم
بصلاة نكرة للتعظيم. مش بايز مش بالصلاة. بصلاة. يعني تخيل بقى فروض ونوافل وصيام. يعني مش رمضان بس رمضان والستة من شوال وممكن اتنين وخميس وزكاة. يعني ممكن بيطلع الزكاة بتاعته وكمان ينسحب عليها الصدقات وصنائع
المعروف ويأتي وقد شتم وسفك وعمل وعمل وعمل يلقى في النار والعياذ بالله ويطرح في النار والعياذ بالله. يعني اللي بيعمل ده مين دلوقتي في الدنيا؟ اللي بيعمل الصلاة والصيام والصدقة ده مين في الدنيا؟ ده يعني مش ممكن هيكون واحد اقل من طول لحيته نص متر يعني. اللي بيعمل هزه الاشياء بهزا المنزر. في الدنيا دي او واحدة لابسة نقاب
يعني يا ما هنا يا ما هناك ولكن في النهاية القضية الدين ما هواش حاجة بسيطة. الدين ما هواش حاجة واحدة يا اخوانا. الدين ده منزومة. الدين ده حاجة على بعضها كده زي
الترابيزة دي لو شلت رجلها تقع. طب لو شلت البتاعة اللي فوق مش هاعرف اسند على حاجة. طب لو شلت الحتة اللي قدام هو الدين كده. الدين ده حاجة بتتاخد على بعضها. زي ما ربنا سبحانه وتعالى
ادخلوا في السلم اي الاسلام كافة. يعني هات الدين كله في حياتك. هات اركان الدين في حياتك. هات اساسيات الدين في حياتك ادخلوا في السلم كافة يعني اخطر مرض الوقتي
موجود عند الملتزمين واحنا بنتكلم حوالين معنى انقز قلبك. انقز ايمانك. راعي قلبك. اخطر يعني مرض به الملتزمون والملتزمات الان توقف الطموح الايماني. توقف الطموح في طلب الدار الاخرة. الصحابي اللي وقف وقال نفق حنظلة
حياته وقفت وقف كل حاجة ليه ؟ انا حاسس ان قلبي ده مش قلب المؤمنين. انا حاسس ان انا بافقد اتصالي بالله لما باقعد مع زوجتي. انا حاسس ان انا بفقد اتصالي بالله لما باروح الشغل بتاعي. سيدنا ابو بكر الصديق قبله قال له مالك يا حنظلة؟ قال له نافق يا حنظلة. قال له وما ذاك؟ قال له نكون عند رسول
كيف يحدثنا عن الجنة والنار فكأن رأي عين كاني شايفها بقلبي الشاشة بتاعة قلبي مفتوحة بتعرض بس مباشر من الجنة والنار. فاذا رجعنا الى جئنا واعمالنا خلاص بقى ذهب ما نجد بقى ذهب الايه؟ اتصال القلب بهذه المشاهد كأنها رأي عين. سيدنا ابو بكر الصديق قال له ايه؟ ما
قال له انا لنجد ما تجد. طب والحل ايه؟ هلم بنا الى رسول الله. الدنيا كلها لازم تقف ما دام قلبي حصل فيه مشكلة. ما دام قلبي فقد اتصاله بالله لازم الدنيا كلها تقف. المشهد ده راحه للنبي عليه الصلاة والسلام. المشهد ده يا اخوانا الوقتي مين اللي بيطبقه؟ مين
لما بيحس ان فيه مشكلة في قلبه الدنيا كلها بتقف. الدنيا كلها المشهد المبهر بتاع عباد ابن بشر وواقف يحرس الجيش. وهم راجعين من غزوة دار المصطلق فيما اظن او فيما اذكر يعني
او غزو زات الرقاعة والله اعلم. عباد ابن بشر وهو واقف بيحرس الجيش واقف يصلي بسورة الكهف. وبيقول لك لا انقطاع روحي احب الي من ان اقطع هذه صورة المشهد اللي جمع ما بين واحد جمع ما بين الاصلاح واقف على ثغر بيحرس المسلمين. وصلاح واقف بيقوم الليل. المشهد ده فين الوقت يا اخواننا
مشهد الايمان المنير ده المادة الواحد حتى بنشوف بعض يا اخوانا اللي يعني مجتهد في حاجات فيها دعوة مجتهد في حاجات فيها نشر دعوة بتلاقي فين حتى بتاع حتى اللي بيشتغل للدين. انا باتكلم فضلا بقى على يعني اللي هو اساسا يعني يعني حتى الان لم يستعمل فيه نصر الدين ربنا سبحانه وتعالى. اتصال
قلوبنا بالله فين؟ اتصال قلوبنا بدين ربنا سبحانه وتعالى. اتصال قلوبنا بمعاني الايمان. القصة يعني اللي تهز قلبك قوي في الموضوع ده. قصة سيدنا سليمان في سورة النمل لما ربنا سبحانه وتعالى بيقول لك وحشر لسليمان جنوده حشر ديت يعني ايه؟ يعني اتجمعوا بقى يعني انواع الطيور مع بعض
الجن مع بعض البشر مقسمين جنود مع بعض اسلحة الجيوش مع بعض. حشر لسليمان جنوده. ده خارج عشان يقاتل. ده خارج من اجل فتح الكرة الارضية من الجن والانس والطير فهم يوزعون. يوزعون يعني كل كتيبة بتيتيه تتلم على بعضها عشان ما تختلطش الكتائب مع بعض. وحشر
سليمان الجنود من الجن والانس والطير فهم يوزعون. حتى اذا اتوا على وادي النمل قالت نملة يا ايها النمل ادخلوا مساكنكم. يعني انا عايزك تتخيل قائد اعلى القوات المسلحة يعني رئيس اركان حرب هزه جحافل المهولة وماشي في الطريق ورايح يقاتل والمفروض ان فيه خطط حربية والمفروض والمفروض
وهو في الطريق يلاقي قرية من النمل ويقف يسمع الملكة بتاعة النمل وهي بتقول يا ايها النمل ادخلوا مساكنكم لا يحطمن سليمان وجنوده وهم لا يشعرون فتبسم ضاحكا. هو يعني النملة دي عارفاني يا رب. النملة دي بتقول سليمان يعني يا رب انت انت حبيت
انت خلقك في وخلقك يعرفوني. يعني انا يا رب لي مقام عندك يا رب! يعني انا يا رب ممكن يغفر لي وممكن ابقى قريب منك يا رب. فتبسم ضاحكا من
وقال رب اوزعني اوزعني ديت ان اشكر نعمتك. يعني يا رب ما تخليش حاجة في حياتي غير كده. يعني يا رب اصرف كل همتي مية في المية في الاتجاه يعني يا رب
اغريني اغريني في المعنى اللغوي من الاغراء. اغريني بطاعتك. يعني يا رب ما تخليش في حياتي حاجة غير ان انا النعم بتاعتك بس قصر الهم على اتجاه واحد بس. رب اوزعني ان اشكر نعمتك التي انعمت علي وعلى والدي. وان اعمل صالحا ايوة اوزعني ان اعمل
صالحا ترضاه يعني يا رب خلي حياتي كلها في الاعمال الصالحة. وادخلني برحمتك في عبادك الصالحين. انا عايزك تتخيل في وسط الحركة دي كلها. وسيدنا سليمان رافع ايده للسما وبيناجي ربنا. بعد كده تلاقي وتفقد الطير. الموقف اتقلب تاني شغل وحركة وجهاد
وسعي وعمل على الصغور ودعوة وحركة وتربية وجهد وكل اعمال الدين. وتفقد الطير. متخيل الطرد قد ايه؟ وسيدنا سليمان كان لما الطير هيعملوا له ايه يعني؟ يعني انا لما اخد هدهد وعصفورة وحمامة ويمامة وطاووس هيعملوا لي ايه يعني؟ وانا خارج افتح جيوش الارض! ده ده القائد الناجح اللي
وظف كل الطاقات لنصرة دين ربنا. ودي رسالة لكل واحد مننا انك ما تستقلش بنفسك. لان معنى ان سيدنا سليمان خد الطاير ومعه عفاريت الجن ومعه مردة الجن ومعه يعني اقوى جنود الكرة الارضية. ومعه جرحاف الجيوش الحق وما انساش ان هو ياخد
هزه الطيور الضعيفة الصغيرة ليه ما تستقلش بامكانياتك. كل واحد له دور. ما فيش حد ما لوش دور. ده في بعض الاقوال في التفاسير قال لك الهدهد كان بيصلي الطيور كانت بتظلل عليه وهما ماشيين. فمكان الهدهد فقد يعني حتة شمس دخلت كده من مكان الهدهد. فعلم ان الهدهد غاب يعني اي حد له
في الدنيا. شوفوا الهدهد ده عمل دور شكله ايه في الدعوة الى الله. وتفقد الطير مجهود كبير جدا. فقال ما لي الا ارى الهدهد معنى ان يعني ده انا لو عايز اتفقه
بس المجموعة اللي مع بعض ديت انا ممكن انسى. انا ممكن انسى. فلان كان معنا المرة اللي فاتت ومش معنا المرة دي. قال لها فلان كان موجود في صلاة العصر مهمة
جدا يا اخواننا مجهود كبير جدا فقال ما لي لا ارى الهدهد ام كان من الغائبين لاعذبنه عذابا شديدا او لاذبحن او ليأتيني بسلطان مبين. شف بقى فجأة الموقف يتقلب تاني. انا عايزك تاخد بالك من ايات قصة سيدنا سليمان اية تلاقي حركة والدنيا مشتعلة من الحركة والبزل وبزل المجهود
الدين وبعد كده تلاقي اية تانية قمة الربانية والاتصال بالله. ايه ده! القلوب دي فين القلوب التي لا تغيب عنها شمس الاتصال بالله دي فين ؟ فمكث غير بعيد. الهدهد قام جاي قريب منه قال لها طب مش خايف من سليمان ان هو ياخدك لا سليمان
لا يمكن يعمل كده فقال احط بما لم تحط به. الله! هو انت مش خايف اما تقول له ان انا عرفت اللي انت ما انتاش عارفه ده الناس بتقول للزعماء انتم اللي عارفين كل حاجة وانتم
هو واثق يعني الهدهد هنا زكى صفتين في سيدنا سليمان. زكى صفة العدل انه مش هيظلمه فمكث غير بعيد. وزكى صفة احاطوا بما لم تحط به صفة التواضع انه لا يتكبر وجئتك من سبأ بنبأ يقين اني وجدت امرأة تملكه. شف بقى الهدهد بدأ يتكلم بقى يقول لك ايه؟ الا يسجدوا
لله الذي يخرج الخبأ في السماوات والارض ويعلم ما تخفون وما تعلنون. الله لا اله الا هو رب العرش العظيم الموقف اتقلب تماما موقف جهادي وموقف حركي لموقف واحد بيتكلم عن ربنا. وسيدنا سليمان بيسمع كلام الهدهد عند ربنا. اتصال بالله. بعد كده يتقلب الموقف تاني. سننظر
ام كنت من الكاذبين؟ اذهب بكتابي هذا فالقي اليهم ويكتب كتاب ويبعته يعني ونكمل بعد الاذان ان شاء الله وكفى وصلاة وسلاما على عباده الذين اصطفى. اما بعد اخواني في الله. يعني سيدنا سليمان بيرجع لموقف تاني كله حركة. وسيدنا سليمان بيكتب الخطاب
وبيرسل الهدهد ثم تولى عنهم فانظر ماذا يرجعون. تخيل بقى الموقف اللي بعده. قالت يا ايها الملأ اني القي الي كتاب كريم شوف بقى انه من سليمان وانه بسم الله. سيدنا سليمان زكر اسمه قبل اسم الله. قال لك ليه؟ قال لك لان دول كفرة لو شتمم يأتي الشتم
في اول اسم شايفينه. سيدنا سليمان يصدر الخطاب باسمه عشان لو جه اي شاب يجي فيه هو ما يجيش في اسم الله سبحانه وتعالى. يا اخوانا كل مواقف حركة مع اتصال بالله. جهاد مع اتصال بالله. دعوة مع اتصال بالله. تربية مع اتصال بالله. ما فيش حاجة بتفقد
سيدنا سليمان اتصال قلبه بالله سليمان ان يسلم قلبك من اي مشكلة في الواقع احنا نازلين انت عامل زي بالزبط ايه في الواقع ده عامل زي اللي نازل واحد مسلا من آآ يعني يعني زي بلوعة كده بلوعة بقى تخيل اللي فيها ايه! انت مطالب انك تنزل تنقزه وانت لسه نضيف
انك انت تنزل وطلب انك تدخل واحد تدخل تجيب واحد من حريقة وتطلع من غير ما انت تتحرق. من غير ما انت الفتن اللي عن ربنا سبحانه وتعالى عايشين فيها من غير ما تمسك هذه بدون ان تمسك هذه الفتن. اخواني في الله انقذ قلبك. حافظ على قلبك في الوقت اللي احنا عايشين فيه ده
كل الناس زاهدون فيك يا رب. للاسف الشديد الزهد في الله بقى مرض مستشري وسط الناس. والتوقف الطموح الايماني بقى اخطر مرض موجود عند الملتزمين والملتزمات. زمان كنت تلاقي الاخ اللي حريص على قلبه. والاخ اللي حريص على انه يوصل لربنا. والاخ اللي حريص على انه يعالج ايمانياته
الاخ اللي حريص على انه يترقى ايمانيا. والاخ اللي حريص على ان المقامات تتحقق في قلبه. كنت بتشوف عينك كده. اما من جاءك يسعى وهو يخشى. اللي جاي كل حاجة وبيسعى بكل جد واجتهاد عشان يوصل لربنا بقلبه. الوقتي المشهد ده ما عدناش بنشوفه. المشهد ده نادر يعني انا انا مش عايز اقول ما عدتش
ما عدناش بنشوف هو بالتأكيد موجود بس بقى نادر. بقى قليل جدا. المشهد اللي ممكن يوقف حياته عشان يوصل لربنا. عشان صلته بربنا عشان علاقته بربنا اللي اهم حلم في حياته كلها ان قلبه يصل الى يصل الى الله سبحانه وتعالى. اخواني في الله الدين ليس معناه بسيط. حديس بتاع يوم
القيامة يأتي احدكم بحسنات امثال جبال تهامة فيجعلها الله هباء منثورا. واحد جاي بجبال حسنات. الحديث ده ما يخوفناش! الحديث بتاع اول من تسعر به النار قارئ وعالم ومجاهد ومنفق البروايات الحديس بقى. الحديس ده ما يخوفناش ما هي كلهم دقون اهو
ما هو كلهم ملتحين ومنقبات اهو. وفي النهاية راح فين ؟ اللي بيتقال له سحقا سحقا لمن بدل بعدي تبدل ايه ما هو مش تبديل كله ان هو واقع في شهوات. فيه ناس جوة الالتزام ومبدلة ومغيرة عن نهج النبي عليه الصلاة والسلام. الحديس بتاع اللي
يقفوا يشفعوا لاخوانهم بعد الصراط. فيقولون يا رب اخواننا كانوا يصلون معنا ضمير مضارع مستمر اهو. ويصومون معنا ويعملون معنا ده كانت ناس في الطاعة وفي الالتزام وفي الاجتهاد. وواقف صحبة من اللي كانوا معهم في بيئة المسجد وفيئة الدعوة. يشفعوا عند الله ان ربنا
طلعهم من النار. الاحاديس دي كلها ما بتخوفناش ان الموضوع مش موضوع بسيط كده يا اخواننا يجب ان نحذر يجب ان نخاف. علاقة قلوبنا بالله شكلها ايه اتصال قلوبنا بالله احواله ايه؟ حال قلبك مع الله ايه؟ احنا جوة قلوبنا سرطانات واحنا غافلين عنها
سرطانات ده كلام يقيني. مش كلام هزار مش كلام تخويفي. مش كلام وافي. ده وقائع وحقائق احنا جوة قلوبنا امراض في غاية الخطورة يا اخوانا. ازاي ما تقفش مع هزه الامراض؟ وازاي تأمن انك انت تلقى الله بكل ما في قلبك هذا؟ ازاي
احنا في قلوبنا امراض في غاية الخطورة لو ما وقفتش معها في قيام ليل. لو ما وقفتش معها فرض قرآن. لو ما وقفتش معه في اتصال بكل حاجة بتشحذ ايمانك وتعلي همتك
وتطهر قلبك وتغسل قلبك. هيحصل ايه؟ النبي عليه الصلاة والسلام. لما قال لك يعني يعني على الخمس انهار اللي ما بين معتمل الرجل ومنزله بينزل يغتسل فيها اغتسل مش واحد يعني انا في ايدي شوية حاجات مش نضيفة. قمت جايب كوباية الماية كاببها عليها. مش هاعمل اي حاجة ولا هتزيل اي وسخ. الوسخ عايز اغتسال. عايز بقى
حك بقى لهزا الامر بالماء لحد ما الموضوع يطهر. قلوبنا عايزة مجهود حقيقي. قلوبنا عايزة اجتهاد حقيقي عليها. عايزة تعب معها. عشان الامراض السرطانية الخطيرة في علاقتنا بالله اللي داخل قلوبنا قلوبنا ما فيهاش رياء. قلوبنا ما فيهاش كبر. قلوبنا ما فيهاش عقب. قلوبنا ما فيهاش انشغال بالدنيا. قلوب
ما فيهاش شهوات القلوب ما فيهاش شبهات. القلوب ما فيهاش امراض. القلوب ما فيهاش ظنون. القلوب ما فيهاش والعياذ بالله. يعني كثير من الامراض هذه الامراض مات الوقفة معها. متى الوقفة ومتى الوقفة الحاسمة مع هذه الامراض الخطيرة اللي بتعصف به
آآ قلوبنا للاسف الشديد اخواني في الله زي ما قلت لكم احنا عايزين نتحمس لاصلاح قلوبنا ونتحمس لوصول قلوبنا الى الله ولكن واحنا عارفين ان الطريق ما هواش حاجة مستحيلة ولا حاجة معجزة
النبي عليه الصلاة والسلام ادانا الروشتة ساعة وساعة. خلاص انت لك ساعة دنيتك. الله يعينك فيها وربنا يقبل منك نيتك فيها. انما ساعة ربنا ما ينفعش يا اخواني حد يضيعها مننا يوميا. الساعة ديت قلت لكم يعني بداية الطريق الى الله. الخطوة الاولى قيام الليل. الخطوة الاولى لسالكي
طريق بقى ودي كانت الخطوة الاولى مع الصحابة. بعد لا اله الا الله محمد رسول الله دار الارقى وابن ابي الارقم. دي معالم لا تبنى الدعوات الا بها. ولا يبنى الرجال الا بها
الخطوة الاولى قيام الليل كل واحد مننا الوقتي وكل اخت مننا يروح بيته بدل ما يقعد يعمل له خمس مكالمات محمول في في ساعتين يستقبل ويستلم وتتصل به تلاقيه مشغول تستنى لك عشر دقايق اما يتصل هو بك. وتتصل ده تلاقيه على الواتنج وتستنى مش عارف ايه عمالة. كلام تضييع اعمار يا اخوانا. تضييع اوقات غالية
تضييع اعمار غالية روح يا ابني الوقتي الساعة ديت تقف على سجادة الصلاة. اقف الحق اللي تقدر تلحقه من محرم. احنا كم محرم الوقتي؟ افضل صيام في السنة بعد رمضان وهو محرم وفضل صيام محرم على سائر صيام السنة. زي فضل قيام الليل كده على سائر الصلوات. على باقي الصلوات كلها. الحق لك
يا ابني كم يوم من محرم قبل ما المحرم يخلص. الحق يسرد لك صيام الايام الجاية من هذا الشهر العظيم. الذي نسبه الله سبحانه وتعالى الى نفسه. لما النبي عليه
عليه الصلاة والسلام قال شهر الله المحرم ابدأ عالج نفسك كده. ابدأ والي نفسك ابدأ تابع نفسك. ابدأ خد نفسك بالعزم. خد نفسك بالعزيمة في دين ربنا سبحانه وتعالى وفي علاقتك بربنا زي ما قلت لكم يا اخواني فانسلخ منها فاتبعه الشيطان فكان من الغاوين الانهيار ما اسرع لانهيار
ما اسرع النزول؟ ممكن شهر تفضل تتعب؟ جامد جدا على قلبك وتيجي اسبوع تغفل عن قلبك. وعن ورد الساعة بتاع متابعة قلبك. تلاقي الايمانات دي كلها راحت منك ازاي هو كده النزول سريع؟ الطلوع ممكن يبقى صعب شوية ولكن النزول سريع. مش عايزين الايمان اللي في قلوبنا ينهار. مش عايزين المعاني مش عايزين ننزل. لان اللي هينزل
مش هيفوق غير وهو في القاعة. اللي هيقع من على القمة مش هيفوق غير وهو في القاع. عايزين نجاهد في الوصول الى الله سبحانه وتعالى. وزي ما ربنا سبحانه وتعالى
قال يا ايها الذين امنوا امنوا امنوا الايمان ما لوش حدود لدرجاته. كما ان عظمة الله لا حدود لها. فمقامات الايمان لا حدود لها. اسأل الله سبحانه وتعالى قال ان يسددنا وان يهدينا وان يستعملنا ولا يستبدلنا. اللهم استعملنا ولا تستبدلنا
اللهم اقمنا على مرادك منا. اللهم قوي في رضاك عزائمنا. رب اجعلنا لك صوامين. لك قوامين. لك ذكارين. لك تذكرين لك شكارين لك مخبتين اليك منيبين. رب تقبل توبتنا واغسل حوبتنا واجب
وثبت حجتنا وسدد السنتنا. واهد قلوبنا واسلل سخائم صدورنا. اللهم يا ربنا اهدنا ويسر الينا اللهم يا مولانا لا تجعل في قلوبنا الاك. ولا تجعل همنا الا رضاك. ولا تجعل همنا الا رضاك. ولا
اجعل همنا الا رضاك. ولا تجعل رغبتنا الا اليك. ولا تجعل رغبتنا الا اليك. ولا تجعل توكلك الا عليك. اللهم املأ قلوبنا بما ملأت به قلوب عبادك الصالحين. اللهم اعمر قلوبنا بما عمرت به قلوب الصديقين. اللهم
يا ربنا ان قلوبنا بين اصبعين من اصابعك. اللهم صرفها على طاعتك. اللهم مصرف القلوب صرف قلوبنا على طاعتك اللهم مصرف القلوب صرف قلوبنا على طاعتك. اللهم ثبت قلوبنا على دينك. اللهم يا ربنا اللهم لا نهلك وانت رجاؤنا
ولا نضل وانت هاديين ولا نضل وانت هادينا ولا نضيع وانت مولانا. يا حي يا قيوم برحمتك تغيث اصلح لنا شأننا كله ولا تكلنا الى انفسنا طرفة عين. لا اله الا الله وحده لا شريك له
شريك له له الملك وله الحمد وهو على كل شيء قدير. اللهم احيينا عليها وامتنا عليها. وابعثنا عليها انك ولي ذلك والقادر عليه. اللهم انصر دينك واعز اوليائك. واذن لشرعك ان يسود. اللهم انزل هدايتك على شباب مصر. اللهم
انزل هدايتك على فتيات مصر. اللهم انزل هدايتك على رجالي ونسائي واطفال مصر. اللهم يا ربنا انزل هداك على قلوب اهل مصر وجميعا برحمتك يا رب العالمين سبحانك اللهم وبحمدك اشهد ان لا اله الا انت. استغفرك واتوب اليك